Here is a page extracted from Wikipedia that may contain CSS, HTML, and a lot of unformatted text.

Title: جويريه بنت الحارث
Content: جويرية بنت الحارث
هى جويرية بنت الحارث بن ابي ضرار بن حبيب بن جذيمة الخزاعية المصطلقية ، كانت من سبايا قبيلة بنى المصطلق بعد غزوة بنى المصطلق ، و كانت ست حلوه وبنت شيخ القبيله و بعد سبيها اتعملت قرعة توزيع السبايا و طلعت من حظ راجل من الأنصار ماعجبهاش فعازت انها تفتدى نفسها فطلب فدا عالى اكمنه عارف انها بنت زعيم بنى المصطلق و ان ابوها غنى و ممكن يدفع الفديه فراحت للنبى محمد و كان ساعتها فى بيت عائشة و قالتله: " أنا جويرية بنت الحارث جويرية بنت الحارث بن ابي ضرار سيد قومه. وقد أصابنى من البلاء ما لم يخف عليك، فوقعت فى سهم فلان فكاتبته على نفسى، فجئتك استعينك على كتابتى ". فرد عليها: " فهل لك خير من ذلك؟ " فلما سألته ايه ، قالها:" أقضى كتابتك و أتزوجك ". لما الناس سمعت بالخبر اطلقو سراح الأسرى كاكرام لصهر النبى. فيه قصه تانيه بتقول ان الحارث بن أبى ضرار راح للنبى بفدية بنته و انه أسلم و أخد بنته جويرية فأسلمت هى كمان فخطبها النبى منه فجوزهاله و دفع النبى مهر 400 درهم. و فى قصه تالته بتقول ان أبوها ماوافقش على الجوازه ، و ان واحد من قرايب جويرية هو اللى جوزها للنبى ضد رغبة أبوها. اتوفت جويرية سنة 50هـ او سنة 57 هـ

شوف كمان 
 شخصيات مصريه مشهوره
 ام المؤمنين

امهات المؤمنين